CELEX: 32005D0218
Language: mt
Date: 2005-03-11 00:00:00
Title: Id-Deċiżjoni tal-Kummissjoni tal- 11 ta' Marzu 2005 li tistabbilixxi kondizzjonijiet speċjali għall-importazzjoni ta' prodotti tas-sajd mill-Għarabja Sawdita (innotifikata taħt in-numru tad-dokument C(2005) 563) Test b’rilevanza għaż-ŻEE.

18.10.2005   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  169
               
            ID-DEĊIŻJONI TAL-KUMMISSJONI
      tal-11 ta' Marzu 2005
      li tistabbilixxi kondizzjonijiet speċjali għall-importazzjoni ta' prodotti tas-sajd mill-Għarabja Sawdita
      (innotifikata taħt in-numru tad-dokument C(2005) 563)
      (Test b'rilevanza għaż-ŻEE)
      (2005/218/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 91/493/KEE tat-22 ta' Lulju 1991 li tistabbilixxi l-kondizzjonijiet sanitarji għall-produzzjoni u t-tqegħid fis-suq ta' prodotti tas-sajd (1),u b'mod partikolari l-Artikoli 11(1) tagħha,
      Billi:
      
                  (1)
               
               
                  Twettqet spezzjoni f'isem il-Kummissjoni fl-Għarabja Sawdita sabiex tivverifika l-kondizzjonijiet li taħthom il-prodotti tas-sajd jiġu prodotti, maħżuna u mibgħuta lejn il-Komunità.
               
            
                  (2)
               
               
                  Ir-rekwiżiti fil-leġislazzjoni ta' l-Għarabja Sawdita dwar l-ispezzjoni u l-monitoraġġ sanitarji tal-prodotti tas-sajd jistgħu jitqiesu bħala ekwivalenti għal dawk stabbiliti bid-Direttiva 91/493/KEE.
               
            
                  (3)
               
               
                  B'mod partikolari, id-“Direttorat Ġenerali tal-Laboratorji tal-Kontroll tal-Kwalità (GDQCL)” kapaċi jivverifika b'mod effettiv l-implimentazzjoni tar-regoli fis-seħħ.
               
            
                  (4)
               
               
                  Il-GDQCL ipprovda assigurazzjonijiet uffiċjali dwar il-konformità ma' l-istandards tal-kontrolli sanitarji u l-monitoraġġ ta' prodotti tas-sajd kif stipulati fil-Kapitolu V ta' l-Anness għad-Direttiva 91/493/KEE u dwar l-issodisfar tar-rekwiżiti iġjeniċi ekwivalenti għal dawk stabbiliti b'dik id-Direttiva.
               
            
                  (5)
               
               
                  Jixraq li jiġu stabbiliti dispożizzjonijiet dettaljati dwar il-prodotti tas-sajd importati fil-Komunità mill-Għarabja Sawdita, skond id-Direttiva 91/493/KEE.
               
            
                  (6)
               
               
                  Jeħtieġ ukoll li tiġi elenkata lista ta' stabbilimenti approvati, bastimenti-fabbrika, jew imħażen tal-friża, u lista ta' bastimenti tal-friża mgħammra skond ir-rekwiżiti tad-Direttiva tal-Kunsill 92/48/KEE tas-16 ta' Ġunju 1992 li tistabbilixxi r-regoli ta' iġjene minima applikabbli għall-prodotti tas-sajd maqbuda fuq ċerti bastimenti skond l-Artikolu 3(1)(a)(i) tad-Direttiva 91/493/KEE (2). Dawk il-listi għandhom jiġu elenkati abbażi ta' komunikazzjoni mill-GDQCL lill-Kummissjoni.
               
            
                  (7)
               
               
                  Jixraq li din id-Deċiżjoni tiġi applikata 3 ijiem wara l-pubblikazzjoni tagħha, fi tmiem il-perjodu tranżitorju meħtieġ.
               
            
                  (8)
               
               
                  Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikolu 1
      Id-“Direttorat Ġenerali tal-Laboratorji tal-Kontroll tal-Kwalità (GDQCL)” għandu jkun l-awtorità kompetenti fl-Għarabja Sawdita identifikata għall-għanijiet ta' verifikazzjoni u ċertifikazzjoni tal-konformità tal-prodotti tas-sajd mar-rekwiżiti tad-Direttiva 91/493/KEE.
      Artikolu 2
      Il-prodotti tas-sajd importati fil-Komunità mill-Għarabja Sawdita għandhom jissodisfaw ir-rekwiżiti stipulati fl-Artikoli 3, 4 u 5.
      Artikolu 3
      1.   Kull kunsinna għandha tkun akkumpanjata minn ċertifikat sanitarju oriġinali nnumerat skond il-mudell stipulat fl-Anness I u li jkun jikkostitwixxi folja waħda, mimlija, iffirmata u ddatata kif suppost.
      2.   Iċ-ċertifikat sanitarju għandu jitfassal f'ta' l-anqas waħda mil-lingwi uffiċjali ta' l-Istat Membru fejn ikunu qed jitwettqu l-kontrolli.
      3.   Iċ-ċertifikat sanitarju għandu jinkludi l-isem, il-kariga u l-firma tar-rappreżentant tal-GDQCL, u t-timbru uffiċjali ta' dan ta' l-aħħar b'kulur differenti minn dak ta' l-approvazzjonijiet.
      Artikolu 4
      Il-prodotti tas-sajd għandhom jiġu minn stabbilimenti, bastimenti-fabbrika, jew imħażen tal-friża approvati, jew minn bastimenti tal-friża rreġistrati elenkati fl-Anness II.
      Artikolu 5
      Il-pakketti kollha għandhom ikunu mmarkati bil-kelmiet “GĦARABJA Sawdita” u bin-numru ta' approvazzjoni/reġistrazzjoni ta' l-istabbiliment, il-bastiment-fabbrika, il-maħżen tal-friża jew il-bastiment tal-friża ta' l-oriġini b'ittri li ma jitħassrux, għajr għal każijiet ta' prodotti tas-sajd iffriżati bl-ingrossa u maħsuba għall-manifattura ta' ikel ippriservat.
      Artikolu 6
      Din id-Deċiżjoni għandha tapplika mill-19 ta' Marzu 2005.
      Artikolu 7
      Din id-Deċiżoni hija indirizzata lill-Istati Membri.
      
         Magħmula fi Brussell, fil-11 ta' Marzu 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 268, ta' l-24.9.1991, p. 15. Direttiva kif l-aħħar emendata bir-Regolament (KE) Nru 806/2003 (ĠU L 122, tas-16.5.2003, p. 1).
      
         (2)  ĠU L 187, tas-7.7.1992, p. 41.
      
         ANNESS I
         ĊERTIFIKAT SANITARJU
         għal prodotti tas-sajd mill-Għarabja Sawdija maħsuba għall-esportazzjoni lejn il-Komunità Ewropea, esklużi l-molluski bivalvi ħajjin, organiżmi ekinodermi, organiżmi tunikati u organiżmi gastropodi tal-baħar f'kwalunkwe forma
         Test ta 'immaġni
         
            Nru tar-Referenza:
            Pajjiż tat-tluq: GĦARABJA SAWDIJA
            Awtorità kompetenti: Direttorat Ġenerali tal-Laboratorji tal-Kontroll tal-Kwalità (GDQCL)
            I. Dettalji li jidentifikaw il-prodotti tas-sajd
            
            - Deskrizzjoni tal-prodotti tas-sajd/ta’ l-akkwakultura1: ........................
            — Speċi (isem xjentifiku): ........................
            — Preżentazzjoni tal-prodotti u tip ta' trattament2: ........................
            - Numru tal-kodiċi (fejn disponibbli): ........................
            - Tip ta’ ppakkjar: ........................
            - Numru ta’ pakketti: ........................
            - Piż nett: ........................
            - Temperatura rekwiżita għall-ħażna u t-trasportazzjoni: ........................
            II. Oriġini tal-prodotti
            
            Isem (ismijiet) u numru(i) ta’ l-approvazzjoni/reġistrazzjoni uffiċjali ta’ l-istabbiliment(i), bastiment(i)-fabbrika, jew tal-maħżen (imħażen) tal-friża approvati jew tal-bastiment(i) tal-friża rreġistrati mill-GDQCL għall-esportazzjoni lejn il-KE: ........................
            .......................................................................
            III. Destinazzjoni tal-prodotti
            
            Il-prodotti jintbagħtu
            minn: ........................
            (post tat-tluq)
            lejn: ........................
            (pajjiż u post destinatarji)
            
               1 Ingassa skond il-każ.
            
               2 Ħaj, imkessaħ, iffriżat, immellaħ, iffumigat, ippriżervat.
         
         Test ta 'immaġni
         
            permezz tal-mezz ta’ trasport li ġej: ........................
            ..............................................................
            Isem u indirizz ta’ l-istabbiliment tat-tluq: ........................
            ..............................................................
            Isem id-destinatarju u l-indirizz fil-post destinatarju: .........................
            ..................................................................................
            IV. Ċertifikat sanitarju
            
            - L-ispettur sanitarju uffiċjali hawnhekk jiċċertifika li l-prodotti tas-sajd speċifikati hawn fuq:
            1. inqabdu u ġew mmaniġġjati fuq bastimenti skond ir-regoli sanitarji stabbiliti bid-Direttiva 92/48/KEE;
            2. twasslu l-art, ġew immaniġġjati u ppakkjati kif suppost, ġew ippreparati, ipproċessati, iffriżati, tħallew jinħallu u nħażnu b’mod iġjeniku skond il-kondizzjonijiet stabbiliti fil-Kapitoli II, III, u IV ta’ l-Anness għad-Direttiva 91/493/KEE;
            3. ġew sottomessi għal kontrolli sanitarji skond il-Kapitolu V ta’ l-Anness għad-Direttiva 91/493/KEE;
            4. huma ppakkjati, immarkati, maħżuna u trasportati skond il-Kapitoli VI, VII u VIII ta’ l-Anness għad-Direttiva 91/493/KEE;
            5. m’humiex ġejjin minn speċi tossiċi jew minn speċi li fihom il-bijotossini;
            6. għaddew minn kontrolli organoleptiċi, parasitoloġiċi, kimiċi u mikrobijoloġiċi b’eżiti sodisfaċenti kif stabbiliti għal ċerti kategoriji ta’ prodotti tas-sajd permezz tad-Direttiva 91/493/KEE u fid-deċiżjonijiet implimentanti tagħha.
            - L-ispettur uffiċjali hawn taħt iffirmat jiddikjara li huwa konxju tad-dispożizzjonijiet tad-Direttivi 91/493/KEE u 92/48/KEE u tad-Deċiżjoni 2004/.../KE.3
            
            Magħmula fi ......................, nhar .....................................
            (Post)
            (Data)
            TIMBRU UFFIĊJALI4
            
            Firma ta’ l-ispettur uffiċjali4
            
            (Isem b’ittri kbar, kariga u kwalifiki tal-persuna firmatarja)
            
               3 Din id-Deċiżjoni.
            
               4 Il-kulur tat-timbru u l-firma jrid ikun differenti minn dak tal-bqija tad-dettalji fiċ-ċertifikat.
         
      
      
         ANNESS II
         LISTA TA' STABBILIMENTI U BASTIMENTI
         
                     Nru ta' l-approvazzjoni
                  
                  
                     Isem
                  
                  
                     Belt Reġjun
                  
                  
                     Skadenza ta' l-Approvazzjoni
                  
                  
                     Kategorija
                  
               
                     KSA — 01
                  
                  
                     “National Prawn Company”
                  
                  
                     Al-Laith, Provinċja ta' Makkah
                  
                  
                      
                  
                  
                     PP a
                  
               
                     
                        Tifsira tal-Kategorija: Ppa Impjant li jipproċessa esklussivament jew parzjalment materjali li jiġu mill-akkwakultura (prodotti mrobbija)